CELEX: 31974L0651
Language: el
Date: 1974-12-19 00:00:00
Title: Οδηγία 74/651/ΕΟΚ του Συμβουλίου της 19ης Δεκεμβρίου 1974 περί των φορολογικών ατελειών, των χορηγουμένων κατά την εισαγωγή εμπορευμάτων υπό μορφή μικροδεμάτων μη εμπορικού χαρακτήρος εντός της Κοινότητος

Avis juridique important

|

31974L0651

Οδηγία 74/651/ΕΟΚ του Συμβουλίου της 19ης Δεκεμβρίου 1974 περί των φορολογικών ατελειών, των χορηγουμένων κατά την εισαγωγή εμπορευμάτων υπό μορφή μικροδεμάτων μη εμπορικού χαρακτήρος εντός της Κοινότητος  

Επίσημη Εφημερίδα αριθ. L 354 της 30/12/1974 σ. 0057 - 0058 Ελληνική ειδική έκδοση: Κεφάλαιο 09 τόμος 1 σ. 0043  Ισπανική ειδική έκδοση: Κεφάλαιο 09 τόμος 1 σ. 0047  Πορτογαλική ειδική έκδοση : Κεφάλαιο 09 τόμος 1 σ. 0047 

 ΟΔΗΓΙΑ ΤΟΥ ΣΥΜΒΟΥΛΙΟΥ   της 19ης Δεκεμβρίου 1974   περί των φορολογικών ατελειών , των  χορηγουμένων κατά την εισαγωγή  εμπορευμάτων υπό μορφή μικροδεμάτων  μη εμπορικού χαρακτήρος εντός της Κοινότητος    ( 74/651/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της  Ευρωπαϊκής Οικονομικής Κοινότητος ,  και ιδίως τα άρθρα 99 και 100 ,   την πρόταση της Επιτροπής ,   τη γνώμη της Συνελεύσεως (1) ,   τη γνώμη της Οικονομικής και  Κοινωνικής Επιτροπής (2) ,   Εκτιμώντας :   ότι τα φορολογικού χαρακτήρος εμπόδια ,  τα οποία παρακωλύουν σήμερα την  αποστολή από ένα Κράτος μέλος σε  άλλο μικροδεμάτων που περιέχουν εμπορεύματα  με προορισμό ιδιώτες , εμποδίζουν  τη δημιουργία μιας οικονομικής αγοράς  με χαρακτηριστικά γνωρίσματα ανάλογα με  εκείνα μιας εσωτερικής αγοράς ότι η  κατάργηση των εμποδίων αυτών αποτελεί  συνέπεια της ελευθέρας κυκλοφορίας και  της ελευθέρας εγκαταστάσεως των  προσώπων εντός της Κοινότητος .   ότι , προκειμένου να ευνοηθούν οι  προσωπικές και οικογενειακές σχέσεις  μεταξύ ιδιωτών ευρισκομένων σε  διάφορα Κράτη μέλη , πρέπει να  μειωθούν , κατά το μέτρο του δυνατού , τα  εμπόδια αυτά όσον αφορά τις  αποστολές μικροδεμάτων μεταξύ  ιδιωτών ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   1 . Τα εμπορεύματα τα οποία αποστέλλονται  από ένα Κράτος μέλος ως μικροδέματα ,  στερούμενα εμπορικού χαρακτήρος , εκ  μέρους ιδιώτου , οπουδήποτε και αν  έχει την κατοικία του , την συνήθη  διαμονή ή το κέντρο της επαγγελματικής  του δραστηριότητος , με προορισμό άλλον  ιδιώτη , που είναι εγκατεστημένος σε  άλλο Κράτος μέλος , απολαύουν κατά  την εισαγωγή ατελείας των φόρων  κύκλου εργασιών και των ειδικών φόρων  καταναλώσεως .   2 . Κατά την έννοια της παραγράφου 1 ,  ως μικροδέματα στερούμενα εμπορικού  χαρακτήρος νοούνται τα δέματα που  περιέχουν εμπορεύματα ανταποκρινόμενα  προς τους εξής όρους :   α ) να έχουν αποκτηθεί εντός  της Κοινότητος σύμφωνα με τους γενικούς  όρους φορολογίας της εσωτερικής αγοράς  ενός εκ των Κρατών μελών χωρίς  ν’ απολαύουν οποιασδήποτε επιστροφής  φόρων κύκλου εργασιών ή και ειδικών  φόρων καταναλώσεως .   β ) να μη προορίζονται να τεθούν πάλι  στο εμπορικό κύκλωμα , η δε φύση  και η ποσότης τους να πείθουν ότι  προορίζονται για προσωπική ή οικογενειακή  χρήση του παραλήπτη .   γ ) να μη αποστέλλονται έναντι  οποιασδήποτε καταβολής εκ μέρους του  παραλήπτη .   δ ) να μη έχουν συνολική αξία  μεγαλυτέρα των 40 λογιστικών μονάδων κατά  δέμα .   3 . Εν τούτοις , τα Κράτη μέλη  έχουν την ευχέρεια να μειώσουν την  ατέλεια των μικροδεμάτων για τα  προϊόντα που αποτελούν αντικείμενο  των ποσοτικών περιορισμών των αναφερομένων  στο άρθρο 4 παράγραφος 1  της οδηγίας 69/169/ΕΟΚ του Συμβουλίου  της 28 Μαΐου 1969 περί εναρμονίσεως των  νομοθετικών , κανονιστικών και διοικητικών  διατάξεων των σχετικών με τις απαλλαγές  από τους φόρους κύκλου εργασιών  και τους ειδικούς φόρους καταναλώσεως ,  που εισπράττονται κατά την εισαγωγή ,  στο πλαίσιο της διεθνούς κυκλοφορίας των  ταξιδιωτών (3) , όπως ετροποποιήθη με  την οδηγία 72/230/ΕΟΚ (4) ή να  εξαιρέσουν τα προϊόντα αυτά από  το προνόμιο αυτής της ατέλειας .   Άρθρο 2   1 . Τα Κράτη μέλη θέτουν σε ισχύ ,  το αργότερο την 1η Άπριλίου 1975 ,  τα μέτρα που είναι αναγκαία για να  συμμορφωθούν προς την παρούσα οδηγία .   2 . Τα Κράτη μέλη γνωστοποιούν στην  Επιτροπή τις διατάξεις που εκδίδουν  για την εφαρμογή της παρούσης οδηγίας .   Η Επιτροπή γνωστοποιεί τις πληροφορίες  αυτές στα άλλα Κράτη μέλη .   Άρθρο 3   Η παρούσα οδηγία απευθύνεται στα  Κράτη μέλη .   Έγινε στις Βρυξέλλες , στις 19 Δεκεμβρίου 1974 .   Για το Συμβούλιο   Ο πρόεδρος   J. P. FOURCADE   (1) ΕΕ αριθ. N 129 της 11 . 12 . 1972 , σ. 58 .   (2) ΕΕ αριθ. N 142 της 31 . 12 . 1972 , σ. 3 .   (3) ΕΕ αριθ. N 133 της 4 . 6 . 1969 , σ. 6 .   (4) ΕΕ αριθ. N 139 της 17 . 6 . 1972 , σ. 28 .